**Arbor invers**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Arbor invers, cu rădăcinile-n vânt,

cu tălpile late ca frunza platanului,

aproape plutind, abia atingând

anotimpurile anului.

Cu mâinile crestate ca frunza de stejar,

cu trunchiul cu scorbură-adâncă

în care dorm urșii cu capul în jos, în zadar

spre-un cer de pământ vrând s-ajungă.

Mereu cu creirul gol, cu ideile

răsfirate ca pe-un deal pomii rotați,

dus în nori, în scâteile

celor neluminați.

Văzut ca în apă, mereu,

și foșnind de un vânt de pământ,

cu rădăcinile înfipte în curcubeu

și-n culori ce nu sunt.

Arbor invers am rămas, rupt din sferă

cu sfera aceasta aidoma, geamănă...

Și totul îmi pare știut, dar nimica

din ce știu cu ce este nu se aseamănă.